# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 21/2012

# zo zasadnutia Vedenia STU zo  dňa 17. 10. 2012

**PRÍTOMNÍ: podľa prezenčnej listiny**

**PROGRAM:**

1. Kontrola úloh
2. Čerpanie rozpočtu dotácie STU k 30.09.2012
3. Návrh na odsúhlasenie NZ a dodatkov k NZ
4. Návrh Smernice rektora Parkovanie osobných motorových vozidiel v sídle STU v Bratislave
5. Návrh Smernice na vydávanie edície monografií z PhD. dizertačných prác - opravená verzia
6. Návrh na vyhlásenie konkurzu na obsadenie pracovných miest pre postdoktorandov
7. Návrh na zmenu v Rade športu STU
8. Rada športu STU – podnet na propagáciu STU
9. Sťahovanie Vydavateľstva STU
10. Informácia o stave projektu 5.1.3 II etapa komplexnej modernizácie vzdelávacej hmotnej a informačno-komunikačnej infraštruktúry pracovísk STU – plnenie hodnotiacich kritérií
11. Rôzne

**PREDLOŽENÉ MATERIÁLY:**

1. Čerpanie rozpočtu dotácie STU k 30.09.2012 (D. Faktor)
2. Návrh na odsúhlasenie NZ a dodatkov k NZ (D. Faktor)
3. Návrh Smernice rektora Parkovanie osobných motorových vozidiel v sídle STU v Bratislave (D. Faktor)
4. Návrh Smernice na vydávanie edície monografií z PhD. dizertačných prác - opravená verzia
(S. Biskupič)
5. Návrh na vyhlásenie výberového konania na obsadenie pracovných miest pre postdoktorandov (S.Biskupič)
6. Návrh na zmenu v Rade športu STU (M. Sokol)
7. Rada športu STU – podnet na propagáciu STU (M. Sokol)
8. Sťahovanie Vydavateľstva STU (M. Sokol)
9. Informácia o stave projektu 5.1.3 II etapa komplexnej modernizácie vzdelávacej hmotnej a informačno-komunikačnej infraštruktúry pracovísk STU – plnenie hodnotiacich kritérií
(M. Sokol)
10. Rôzne
11. Informácia o stave ECTS informačného katalógu (F. Horňák)
12. Prehľad počtu študentov na STU (F. Horňák)

**K BODU1: Kontrola úloh**

Splnené úlohy:

|  |  |  |  |
| --- | --- | --- | --- |
| **3/16/2012-V** | V STU ukladá zrealizovať prevod majetku – zariadenia IKT z projektov 5.1.2 a 5.1.3 na súčasti STU.  | október 2012 | kvestor |
| **1/18/2012-V** | V STU ukladá v spolupráci s prorektorom Sokolom upresniť prehľad využívania učebno-výcvikových a rekreačných zariadení STU a predložiť ho na zasadnutie KR STU a AS STU. | 10.10.2012 | D. Faktor |
| **4/19/2012-V** | V STU pripraviť podklady k Odpočtu činnosti a finančnú súvahu MMC STU po skončení AR 2011/2012 a predložiť materiál na rokovanie KR STU a AS STU. | 10.10.2012 | M. Peciar |
| **2/20/2012-V** | V STU ukladá materiál Návrh vydania usmernenia o vydávaní monografií na báze PhD. dizertačných prác po zapracovaní pripomienok znova predložiť na rokovanie V STU | 17.10.2012 | S. Biskupič |

Odložené úlohy:

|  |  |  |  |
| --- | --- | --- | --- |
| **2/17/2012-V** | V STU ukladá prerokovať doplnenia a úpravy v časti „cestovné náhrady“ v systéme MAGION s CVT a EPÚ a opätovne predložiť dokument na schválenie Vedeniu STU aj s vyjadreniami príslušných útvarov. | 21.11.2012 | F. Horňák v spolupráci s kvestorom a riaditeľom CVT |
| **1/20/2012-V** | V STU ukladá v rámci návrhu reorganizácie VC STU a nastavenie vzťahov VC s fakultami STU pripraviť Variant I.: Vykazovanie alikvotnej časti výsledkov výskumnej činnosti pracovníkov participujúcich na riešení spravovaných projektov (publikačné aktivity deklarované v monitorovacích správach pre ASFEU) a prípadné preukázateľné aktivity smerujúce k získavaniu a riešeniu grantových projektov vykazovať v rámci Výskumného centra a toto zohľadniť pri ročnom nápočte dotačných prostriedkov pre Výskumné centrum | 5.12.2012 | S. Biskupič |

**K BODU2: Čerpanie rozpočtu dotácie STU k 30.09.2012**

Materiál uviedol kvestor ako informáciu o čerpaní dotácie STU k 30.9.2012.

**UZNESENIE: 1/21/2012-V**

V STU berie na vedomie informáciu o čerpaní dotácie STU s pripomienkami.

**ÚLOHA: 1/21/2012-V**

V STU ukladá preveriť detailne údaje v predloženej tabuľke a odkomunikovať ich s jednotlivými

fakultami.

Z: D. Faktor

T: 31.10.2012

**K BODU 3: Návrh na odsúhlasenie NZ a dodatkov k NZ**

Materiál uviedol kvestor.

**UZNESENIE: 2/21/2012-V**

V STU súhlasí s uzatvorením dodatkov k nájomným zmluvám a nájomnej zmluvy

špecifikovaných v bodoch 1) – 3).

1. Dodatok k NZ s nájomcom Jana Glonecová, Mierová ul., Bratislava. Prenájom priestorov na ŠD J. Hronca a N. Belojanisa – nebytový priestor situovaný na ul. Wilsonova 6, suterén budovy, miestnosť č. 19 – krajčírska dielňa, sklad. Dodatkom sa predlžuje doba nájmu do 31.10.2014 a upravuje sa cena nájmu na 24 €/m2/rok prenajatého priestoru vo výmere 10,92 m2 a spoločných priestorov vo výmere 1,47 m2 v cene 10 €/m2/rok a soc. Zariadenie v cene 17 €/m2/rok. Návrh predkladá riaditeľ ÚZ ŚDaJ, cena nájmu je v súlade so Smernicou STU.
2. Dodatok k NZ s nájomcom VLAMON, s. r. o., Bratislava. Prenájom priestorov na ŠD J. Hronca a N. Belojanisa – nebytový priestor v budove na ul. Wilsonova, prízemie, miestnosť č. 9 – v nebytovom priestore je vykonávaná činnosť pracovnej agentúry na sprostredkovanie brigád a prác pre študentov. Dodatkom sa predlžuje doba nájmu do 31.10.2014 a upravuje sa nájomné - za prevádzkový priestor cena 60€/m2/rok, výmera 17,76 m2, spoločný priestor cena 17 €/m2/rok. Návrh predkladá riaditeľ ÚZ ŠDaJ STU, cena za prevádzkový priestor takéhoto resp. pod. charakteru nie je daná Smernicou STU.
3. NZ s nájomcom Centrum výskumu rastlinnej výroby Piešťany, Bratislavská cesta, Piešťany. Prenájom nebytových priestorov na FCHPT, sklad S-119 o výmere 32 m2,

archív č. 159 o výmere 14 m2, kancelária č. 1126 o výmere 12 m2, kancelária č. 1127 o výmere 12 m2, laboratórium č. 1128 o výmere 12 m2, laboratórium-kultivačná miestnosť č. 1129 o výmere 24 m2, laboratórium č. 1130 o výmere 36 m2, laboratórium č. 1131 o výmere 36 m2 – všetko nová budova FCHPT. Cena nájmu 20 €/m2/rok za sklad a archív, 70 €/m2/rok za laboratória, 90€/m2/rok za kancelárie, spolu ročne 10 640 eur. Doba nájmu od 1.11.2012 do 30.9.2017. Nebytové priestory budú využívané pre činnosť organizačnej zložky Centra, Výskumného ústavu vinohradníckeho a vinárskeho, Bratislava.

Návrh predkladá dekan fakulty,  ceny sú v súlade so Smernicou STU.

**ÚLOHA: 2/21/2012-V**

V STU ukladá preveriť NZ s nájomcom Centrum výskumu rastlinnej výroby Piešťany špecifikovanú v bode 3) v súvislosti s pripravovaným projektom UVP.

Z: D. Faktor

T: 31.10.2012

**K BODU4: Návrh Smernice rektora Parkovanie osobných motorových vozidiel v sídle STU v Bratislave**

Materiál uviedol a prezentoval kvestor.

Dokument sa predkladá v súvislosti so zavedením jednotných prevádzkových pravidiel

pre parkovanie osobných motorových vozidiel vo vlastníctve STU, zamestnancov STU

a návštev STU.

**UZNESENIE: 3/21/2012-V**

V STU prerokovalo návrh Smernice rektora Parkovanie osobných motorových vozidiel v sídle

Slovenskej technickej univerzity v Bratislave s pripomienkami.

Zásadná pripomienka:

Rektor vzniesol zásadnú pripomienku k Článku 4, kde parkovanie v zóne B by malo slúžiť na

parkovanie členov KR STU a ďalších rektorom určených vozidiel.

**ÚLOHA: 3/21/2012-V**

V STU ukladá Návrh Smernice rektora Parkovanie osobných motorových vozidiel v sídle

STU po zapracovaní pripomienok znova predložiť na rokovanie V STU.

Z: D. Faktor

T: 21.11.2012

 **K BODU 5: Návrh Smernice na vydávanie edície monografií z PhD. dizertačných prác - opravená verzia**

Materiál uviedol prorektor Biskupič.

Materiál sa predkladá v druhom čítaní ako plnenie úlohy č. 2/20/2012-V z rokovania V STU

zo dňa 3.10.2012.

**UZNESENIE: 4/21/2012-V**

V STU prerokovalo návrh Smernice na vydávanie edície monografií z PhD. dizertačných prác

– opravenú verziu s pripomienkami.

**ÚLOHA: 4/21/2012-V**

V STU ukladá Návrh Smernice na vydávanie edície monografií z PhD. dizertačných prác –

opravená verzia po zapracovaní pripomienok znova predložiť na rokovanie V STU.

Z: S. Biskupič

T: 31.10.2012

**K BODU 6: Návrh na vyhlásenie výberového konania na obsadenie pracovných miest pre postdoktorandov**

Materiál prezentoval prorektor Biskupič.

**UZNESENIE: 5/21/2012-V**

V STU prerokovalo návrh opatrení na vypísanie pracovných miest postdoktorandských pobytov

s pripomienkami.

**K BODU 7: Návrh na zmenu v Rade športu STU**

Materiál prezentoval prorektor Sokol.

Dokument sa predkladá z dôvodu personálnych zmien – odchodu do dôchodku.

**UZNESENIE: 6/21/2012-V**

V STU odporúča rektorovi STU s účinnosťou od 17.10.2012 odvolať z postu člena Rady športu STU prof. Ing. Milana Kolesára, CSc. a za nového člena menovať RNDr. Martu Gnipovú.

**K BODU 8: Rada športu STU – podnet na propagáciu**

Materiál prezentoval prorektor Sokol ako informáciu o športovej propagácii STU.

**UZNESENIE: 7/21/2012-V**

V STU berie na vedomie informáciu Rada športu STU – podnet na propagáciu.

**ÚLOHA: 5/21/2012-V**

V STU odporúča zaobstarať sadu športového oblečenia s logom STU pre účely reprezentácie a ocenenia športovcov z rozpočtu Rady športu STU.

Z: M. Sokol

T: 31.10.2012

**ÚLOHA: 6/21/2012-V**

V STU odporúča vykonať potrebné kroky k tomu, aby bola zvýraznená pozícia športu na STU na webovom sídle STU.

Z: M. Peciar

T: 31.10.2012

**ÚLOHA: 7/21/2012-V**

V STU odporúča Rade športu STU pripraviť prvý ročník veslárskych pretekov na Dunaji Univerzitná regata – Bratislava 2013

Z: M. Sokol

T: 19.12.2012

**ÚLOHA: 8/21/2012-V**

V STU ukladá navrhnúť športovcov na ocenenie ku dňu študentov.

Z: F. Horňák, M. Sokol

T: 28.10.2012

**K BODU 9: Sťahovanie Vydavateľstva STU**

Materiál prezentoval prorektor Sokol ako optimálnu možnosť zefektívnenia činností

Vydavateľstva STU.

**UZNESENIE: 8/21/2012-V**

V STU prerokovalo návrh na sťahovanie Vydavateľstva STU s pripomienkami.

**ÚLOHA: 9/21/2012-V**

V STU ukladá zabezpečiť vypracovanie projektovej dokumentácie pre realizáciu diela a rozpočtov.

Z: M. Sokol

T: 15.12.2012

**ÚLOHA: 10/21/2012-V**

V STU ukladá predložiť Vedeniu STU kompletnú finančnú analýzu sťahovania

Z: M. Sokol

T: 15.1.2013

**K BODU 10: Informácia o stave projektu 5.1.3 II etapa komplexnej modernizácie vzdelávacej hmotnej a informačno-komunikačnej infraštruktúry pracovísk STU – plnenie hodnotiacich kritérií**

Materiál prezentoval prorektor Sokol. K bodu bol prizvaný Mgr. Harakaľ.

Dokument sa predkladá z dôvodu blížiaceho sa termínu ukončenia projektu, kde je potrebné

sledovať stav napĺňania merateľných ukazovateľov.

**UZNESENIE: 9/21/2012-V**

V STU berie na vedomie Informáciu stave projektu 5.1.3 II. Etapa komplexnej modernizácie vzdelávacej a informačno-komunikačnej infraštruktúry pracovísk STU – plnenie hodnotiacich kritérií.

V STU odporúča zaviazať fakulty k včasnému naplneniu a dokladovaniu merateľných ukazovateľov a vykonať kontrolu plnenia merateľných ukazovateľov dopadu po ukončení projektu.

V STU uvíta rovnakú informáciu o stave plnenia merateľných ukazovateľov aj k projektu 5.1.2.

**ÚLOHA: 11/21/2012-V**

V STU ukladá predložiť Informáciu o stave projektu 5.1.3 II etapa komplexnej modernizácie vzdelávacej hmotnej a informačno-komunikačnej infraštruktúry pracovísk STU – plnenie hodnotiacich kritérií na zasadnutie KR STU.

Z: M. Sokol

T: 7.11.2012

**K BODU 11: Rôzne**

**K BODU 11/A: Rôzne/Informácia o stave ECTS informačného katalógu**

Materiál prezentoval prorektor Horňák.

**UZNESENIE: 10/21/2012-V**

V STU berie na vedomie pozitívnu informáciu o stave naplnenia ECTS informačného katalógu.

**K BODU 11/B: Rôzne/Prehľad počtu študentov na STU**

Materiál prezentoval prorektor Horňák.

Dokument sa predkladá v nadväznosti na prípravu štatistických výkazov pre UIPŠ

Škol(MŠVVŠ SR) 11 – 01 Výkaz o vysokej škole, o vekovej štruktúre študentov vysokých škôl

k 31.10.2012.

**UZNESENIE: 11/21/2012-V**

V STU berie na vedomie informáciu o počte študentov na STU.

**OZNAMY:**

Rektor

* informoval o stretnutí na MŠVVaŠ SR, kde majú zámer zefektívniť výskum a vývoj pre výrazné smerovanie do praxe a zintenzívnenie spolupráce akademickej sféry s praxou a prípravou budúcej inštitúcie typu Fraunhofer

**UZNESENIE: 12/21/2012-V**

V STU súhlasí s prípravnými prácami a vstupom do uvedeného projektu – inštitúcie typu Fraunhofer.

* informoval o možnosti vstupu STU ako riadneho člena Slovenského plastikárskeho klastra

**UZNESENIE: 13/21/2012-V**

V STU nemá námietky voči vstupu do Slovenského plastikárskeho klastra.

prorektor Horňák

* informoval o zapojení sa STU do medzinárodného projektu REALITY, ktorý sa koná v spolupráci s EU, ide o propagáciu štúdia v zahraničí

Prorektor Peciar

* informoval o pozvaní zástupcov STU na inovačný seminár do Izraela, iniciatíva z MZV SR
* STU dostala pozvanie na kick-off stretnutie projektu Smartuni z BME Budapešť, ktoré vyplynulo zo stretnutia 4 TU vo Viedni
* oboznámil členov V STU o príprave sérii seminárov z oblasti priemyselného vlastníctva organizované Strediskom patentových informácií PATLIB CVTI
* informoval o výsledkoch súťaže Najdiplomovka 2012, kde STU získala 3 ocenenia, ktoré budú odovzdané výhercom dňa 9.11.2012.

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| Október | 24.10.2012 | VR STU | 9:00 |  |
|  | 24.10.2012 |  | 13:00 | Menovanie docentov |
|  | 29.10.2012 | AS STU | 14:00 |  |
|  | 31.10.2011 | V STU | 9:00 |  |

Zapísala: 19.10.2012 Zápisnicu overil: 19.10.2012

Erika Jevčáková prof. Ing. Marián Peciar, PhD.